OpenLLM-France/wikimedia huggingface dataset:
# Luis Hernando de Larramendi Ruiz

Luis Hernando de Larramendi Ruiz (Madrid, 1882 - 1957) fou un advocat, escriptor i polític espanyol. De família carlina, de ben jove va marxar a París amb la seva família, on el seu pare, Mariano Hernando, va construir-hi una plaça de toros al Trocadéro quan l'Exposició Universal de 1889.

## Biografia

Era fill de Mariano Hernando Ruiz (†1913), originari de Riaza, i de Luisa de Larramendi Serrano, nascuda a Madrid. Es donà a conèixer com a advocat el 1906 en assolir l'absolució d'Aquilino Martínez Herrero, home de confiança de José Nakens, en el judici contra el magnicida Mateu Morral. Després fou membre de la Joventut Carlina Madrilenya i membre dels Luises, joventuts lligades als jesuïtes. Va treballar com a secretari general del pretendent Jaume de Borbó, a qui va romandre fidel després de l'escissió de Juan Vázquez de Mella. Fou candidat jaumista per Oviedo dins Comunió Tradicionalista a les eleccions generals espanyoles de 1910.
Durant la dictadura de Primo de Rivera es negà a integrar-se dins la Unión Patriótica i s'apartà de la política. A les eleccions generals espanyoles de 1931 fou novament candidat carlí per Madrid. A les eleccions generals espanyoles de 1933 es presentà dins el Bloque Nacional i tampoc fou escollit. A les eleccions generals espanyoles de 1936 fou candidat per Tarragona dins les llistes del Front Català d'Ordre. El 1931 fundà la revista Criterio, Revista Semanal de Orientación Política y Literaria, on hi col·laboraren Víctor Pradera Larumbe i José María Pemán. També destacà com el principal orador en el bàndol carlí. Durant la guerra civil espanyola es traslladà a Sant Sebastià, on col·laborà a La Voz de España.
Després de la guerra es negà a reconèixer la legitimitat del govern de Franco i es dedicà a escriure EL sistema tradicional, compendi de les seves teories de com havia de ser organitzat l'estat carlí, que no va poder publicar fins al 1952.
És pare d'Ignacio Hernando de Larramendi y Montiano (1921-2001), empresari organitzador de MAPFRE.

## Obres

* Como defendernos de las escuelas laicas (1910)
* En la avanzada (1911-14)
* Papá, ¡Ministro! Sátira cómica en un acto (1918)
* Crisis del Tradicionalismo. Omisiones y desvaríos de Mella: la salud de la Causa (1919)
* Guía sociológica de aspirantes al matrimonio. Centón enciclopédico de filosofía científica materialista pedantísima (1920)
* El sistema tradicional, escrita el 1937, publicada el 1952

## Referències

* ↑ Les eleccions de febrer de 1936 a la circumscripció de Girona per Noèlia Alinque i David Masgrau a Revista de Girona, núm 242, maig-juny 2007

## Enllaços externs

* Biografia a filosofia.org
* Biografia al web de la Fundació Larramendi
# British Rail

British Railways (BR), que utilitza com a nom comercial British Rail, va ser l'operador de la majoria de ferrocarrils del sistema britànic de la nacionalització de les quatre grans companyies, anomenades "Big Four", el 1948 fins a la privatització de 1994 i 1997.
Durant el període de nacionalització es van veure canvis radicals en la xarxa ferroviària: la tracció a vapor va ser eliminada en favor del dièsel i l'energia elèctrica, el transport de passatgers va reemplaçar el de mercaderies com a principal font de negoci i una tercera part de la xarxa es va eliminar.
# Alessandra Ferri

Alessandra Ferri (Milà, 6 de maig 1963) és una ballarina italiana considerada la més gran ballarina italiana des de Carla Fracci. Ha actuat als films Romeo y Julieta (1984), Dancers (1987) i Giselle (1996). El 1982 va guanyar el Premi Olivier i el 2005 va ser condecorada Cavaliere della Repubblica Italiana.
Va estudiar dansa a La Scala i, des dels 15 anys, a Londres al Royal Ballet School. Va guanyar el Prix de Lausanne el 1980 unint-se al Royal Ballet el 1981. Amb la companyia va crear rols a L'Invitation au voyage, Valley of Shadows, Isadora, Consort Lessons, Different Drummer i Chanson.
El seu repertori va incloure Illuminations, Return to the Strange Land, La bella dorment, Afternoon of a Faun, The Two Pigeons, El llac dels cignes, Mayerling, Manon i Juliet en Romeo i Julieta, Voluntaris, Konservatoriet, La Ventafocs, La Bayadère i Les Biches.
Va treballar molt amb el coreògraf Kenneth MacMillan. i amb Roland Petit. El 1985 es va unir al American Ballet Theatre on va realitzar una important part de la seva carrera al costat dels seus partenaires Julio Bocca i Roberto Bolle de la Scala a qui va convidar per a les seves funcions de comiat al ABT com Julieta.
També va ballar amb Rudolf Nuréiev (1988), Mikhaïl Baríxnikov, Anthony Dowell, Patrick Dupond, Peter Schaufuss, Maximilià Guerra, Laurent Hilaire, Angel Corella i Manuel Legris.
Es va retirar el juny de 2007 però el 2013 anuncià el seu retorn. Té dues filles amb el fotògraf italià Fabrizio Ferri.

## Referències

* ↑ «Cultura. Aleix Martínez, primer català que guanya el Prix de Lausanne de dansa» (en castellà). La Vanguardia [Barcelona], 05-02-2008, pàg. 41 [Consulta: 13 desembre 2013].
* 1 2 Mazzaferro, Alina «Alessandra Ferri, les fites de la seva carrera i el comiat amb Julio Bocca a Manon. "La tècnica no és més que un instrument"» (en castellà). pagina12.com.ar [Buenos Aires (ARG)], 17-10-2006, pàg. Página/12 [Consulta: 13 desembre 2013].
* ↑ Tirri, Nestor «Alessandra Ferri tornarà a ballar» (en castellà). La Nacion.com [Buenos Aires (ARG)], 18-03-2013. Arxivat de l'original el 16 de desembre 2013 [Consulta: 16 desembre 2013].

## Vegeu també

* Llista de guardonats del Prix de Lausanne Scholarship
# Brownsville (Texas)

Brownsville és una ciutat ubicada al comtat de Cameron, al sud-est de Texas. D'acord amb el cens de l'any 2000 tenia 139.722 habitants. La seva extensió territorial és de 215 km², la ciutat més gran de la Vall del Rio Grande, amb 208.2 km² de terra i 6.8 km² (2.6 square milles) d'aigua.
# Bruce Halford

Bruce Halford va ser un pilot de curses automobilístiques britànic que va arribar a disputar curses de Fórmula 1.
Bruce Halford va néixer el 18 de maig del 1931 a Hampton-in-Arden, Warwickshire, Anglaterra i va morir el 2 de desembre del 2001 a Churston Ferrers, Devon, Anglaterra.

## A la F1

Va debutar a la sisena cursa de la temporada 1956 (la setena temporada de la història) del campionat del món de la Fórmula 1, disputant el 14 de juliol del 1956 el GP de la Gran Bretanya al Circuit de Silverstone.
Bruce Halford va participar en un total de nou curses puntuables pel campionat de la F1, repartides en quatre temporades diferents (1956 - 1960), aconseguint un vuitè lloc com a millor classificació.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1956 | Bruce Halford | Maserati | Maserati | ARG | MON | 500 | BEL | FRA | GBR Ret | ALE DSQ | ITA Ret | | | - | 0 |
| 1957 | Bruce Halford | Maserati | Maserati | ARG | MON | 500 | FRA | GBR | ALE 11 | PES Ret | ITA Ret | | | - | 0 |
| 1959 | John Fisher | Lotus | Climax | MON Ret | 500 | FRA | USA | HOL | GBR | ALE | POR | ITA | | - | 0 |
| 1960 | Cooper Car Company | Cooper | Climax | ARG | MON NVQ | 500 | USA | HOL | BEL | | | | | - | 0 |
| 1960 | Yeoman Credit Racing Team | Cooper | Climax | | | | | | | FRA 8 | GBR | POR | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 9 | 0 | 0 | 0 | 0 | 0 |
# Bruiser

Bruiser és una pel·lícula estatunidenca dirigida per George Andrew Romero, estrenada el 2000.

## Argument

Henry Creedlow es desperta un matí sense cara. S'adona que acaba de perdre la cosa més important al món: la seva identitat. Es llança a una expedició punitiva contra tots els que l'han humiliat fins llavors.

## Repartiment

* Jason Flemyng: Henry Creedlow
* Peter Stormare: Milo Styles
* Leslie Hope: Rosemary Newley
* Nina Garbiras: Janine Creedlow
* Andrew Tarbet: James Larson
* Tom Atkins: detectiu McCleary
* Jonathan Higgins: detectiu Rakowski
* Jeff Monahan: Tom Burtram
* Marie Cruz: número 9
* Beatriz Pizano: Katie Saldano
* Tamsin Kelsey: Mariah Breed
* Kelly King: Gloria Kite
* Susanne Sutchy: Colleen
* Balázs Koós: Chester
* Jean Daigle: Faduah
# Brunssum

Brunssum (limburguès Broensem) és un municipi de la província de Limburg, al sud-est dels Països Baixos. L'1 de gener del 2009 tenia 29.494 habitants repartits sobre una superfície de 17,29 km² (dels quals 0,13 km² corresponen a aigua).

## Centres de població

* Rumpen,
* Treebeek
* De Kling

## Administració

El consistori municipal consta de 21 membres, format des del 2006 per:
* PvdA, 6 regidors
* Progressief Akkoord Brunssum, 3 regidors
* VVD, 3 regidors
* Lijst Borger, 3 regidors
* CDA, 2 regidors
* BCD, 2 regidors
* Lijst Huisman-Peeters, 1 regidor
* BBB (Brunssum)/Lijst Palmen, 1 regidor

## Enllaços externs

* www.brunssum.nl
# Bruny Surin

Bruny Surin (12 de juliol de 1967 -) és un atleta canadenc especialista en curses de velocitat. El 1996 va guanyar la medalla d'or als 4x100 metres a les olimpíades d'Atlanta.

## Inicis de la carrera esportiva

Surin va néixer a Cap-Haïtien, Haití i es va traslladar al Canadà amb tota la seva família el 1975. Va debutar internacionalment als Jocs Panamericans de 1987, on aconseguí el 15è lloc a la prova de salt de llargada. En aquesta mateixa prova, però als Jocs de Seül de 1988, va repetir la mateixa posició.

## Els èxits esportius

Als Jocs de la Commonwealth 1990 Surin va guanyar la medalla de bronze als 100 metres llisos i fou el setè en salt de llargada. Al Campionat del Món d'Atletisme de Tòquio de 1991 va ser vuitè als 100 metres. L'any següent als Jocs Olímpics de Barcelona va ser quart en aquesta mateixa prova i arribà a semifinals dels 4x100 m.
Participant en el Mundial d'Atletisme de 1993 fou cinquè als 100 metres i guanyà la medalla de bronze en els 4x100 metres. Als Jocs de la Commonwealth 1994 guanyà la medalla d'or al relleu 4x100 metres, però fou eliminat a semifinals dels 100 metres. Al Mundial d'Atletisme de 1995 va aconseguir el segon lloc als 100 metres i el primer al relleu de 4x100 metres.
Als Jocs d'Atlanta de 1996 el relleu canadenc no era el favorit, tot i haver guanyat quasi tots els títols disponibles durant els dos anys anteriors. A la final dels 4x100 m l'equip canadenc va derrotar a l'estatunidenc per mig segon. Als 100 m va arribar a semifinals.
Bruny Surin i el relleu canadenc van guanyar novament l'or als Mundials d'Atletisme de 1997, però de nou sense l'equip dels Estats Units. En aquests campionats Surin fou setè als 100 m.
Als Mundials de Sevilla de 1999 va quedar segon als 100 metres, amb el mateix temps que Donovan Bailey.

## La retirada

Als Jocs de Sydney Surin fou eliminat a les semifinals dels 100 metres. La seva darrera participació en un gran campionat tingué lloc el 2001, al Mundial d'Atletisme d'Edmonton, en la qual es lesionà greument durant les semifinals dels 100 m.

## Millors marques

* 50 m. 5"64, el 27 de gener de 1995 a Moscou
* 60 m. 6"45, el 13 de febrer de 1993 a Lieven
* 100 m. 9"84, el 22 d'agost de 1999 a Sevilla
* 150 metres llisos. 15"49, el 29 de juny de 1997 a Sheffield
* 200 m. 20"31, el 3 de setembre de 1999 a Brussel·les
* 4x100 m. 37"69, el 3 d'agost de 1996 a Atlanta
* 4x200 m. 1'21"70, el 8 d'abril de 2000 a Austin

## Enllaços externs

* Web oficial de Bruny Surin Arxivat 2006-05-24 a Wayback Machine. (anglès)
* www.brunysurin.com (anglès)
# Brusje

Brusje és un poble de Croàcia situat al comtat de Split-Dalmàcia, pertany al municipi de Hvar, es troba a l'illa de Hvar.
# Brutus (Miquel Àngel)

Brutus és un bust en marbre, realitzat el 1539-1540 per l'escultor Miquel Ángel Buonarroti; es troba al Museu Nazionale del Bargello, a Florència.
Encàrrec rebut mitjançant el seu amic Donato Giannotti per al cardenal Niccolo Ridolfi, té una mesura de 74 cm d'alçada sense comptar la base. Obra relacionada amb els busts romans de l'època de Caracal·la, manté aquesta escultura una gran solemnitat i potència, al lleuger inacabat del rostre que contrasta més fortament pels grans plecs de la toga, completament acabats i polits. L'expressió del rostre amb els músculs tensos es reforça en la poderosa torsió del cap.
Va ser adquirida entre els anys 1574 i 1584 pel gran duc Francesc I de Mèdici, i se li va afegir al pedestal una cartel·la amb els versos latins: "Dum Bruti effigiem sculptor de marmore ducit - in mentem sceleris venit et abstinuit".

## Referències bibliogràfiques

* Baldini, Umberto. Miguel Ángel: La Escultura. Editorial Teide, 1978. ISBN 84-307-8163-3.
# Frederica de Hannover

Frederica de Hannover, reina de Grècia (Blakenburg a l'antic ducat de Brunsvic i actual land de Saxònia-Anhalt, 18 d'abril de 1917 - Madrid, Espanya, 6 de febrer de 1981), princesa de Hannover, Gran Bretanya i Irlanda i Reina consort de Grècia del 1947 al 1964.

## Orígens familiars

Nascuda el 1917 a Blakenburg, El Harz, actual Saxònia-Anhalt. Filla del duc Ernest August de Hannover i de Luneburg, Cap de la Casa Reial de Hannover i de la princesa Victòria Lluïsa de Prússia. Essent neta del príncep Ernest August de Hannover i de la princesa Thyra de Dinamarca per part de pare, mentre que per part de mare ho era del kàiser Guillem II de Prússia i de la princesa Augusta Victòria de Schleswig-Holstein-Sondenburg-Augustenburg.
En el moment del seu naixement ocupava el lloc 34 a la línia de successió al tron britànic, era Princesa de Hannover, del Regne de la Gran Bretanya i Irlanda, a part de ser duquessa de Brunsvic i Luneburg.

## Núpcies i descendents

La seva infantesa la passà majoritàriament a Àustria, a les possessions de la família hannoveriana a Gmunden (Alta Àustria), en un ambient distès però amb certes connexions amb el moviment nacionalsocialista. L'any 1937 s'anuncià el seu casament amb el príncep Pau I de Grècia, matrimoni que se celebrà el 8 de gener de 1938 a Atenes; tingueren tres fills:
* SAR la princesa Sofia, futura reina d'Espanya, nascuda el 1938 a Atenes. Es casà el 1962 a la capital grega amb el príncep i futur rei Joan Carles I d'Espanya.
* SM el rei Constantí II de Grècia, nascut el 1940 a Atenes. Es casà amb la princesa Anna Maria de Dinamarca el 1964 a Atenes.
* SAR la princesa Irene, nascuda el 1942 a Ciutat del Cap.

## Exili i mort

Visqué a l'exili des de 1941 fins al 1946 arran de l'ocupació del país per les tropes nazis, habitant a les ciutats del Caire i de Ciutat del Cap, on feu amistat amb el general Smuts. L'any 1946 retornà a Grècia i en fou proclamada reina l'any 1947 després de la mort del rei Jordi. A partir de llavors portà a terme una important tasca de desenvolupament econòmic del país. La mort del seu marit l'any 1964 l'apartà del poder, partint a l'exili l'any 1967 arran del cop dels coronels.
Malgrat tot, se la recordà a Grècia com una reina extremadament polititzada i com una persona que prengué clarament partit per un control del poder per part de la monarquia. Frederica despertà grans passions tant d'odi, fins i tot dintre de la seva família com en el cas del príncep Pere de Grècia, i grans passions. De caràcter fort i amb actituds ratllant la mala educació en certs moments.
Des de 1970 fins al 1974 visqué a l'Índia, on desenvolupà els seus coneixements sobre el món hinduista fins que el 1975 s'instal·là a Madrid, on morí el febrer de 1981 arran d'una aturada cardíaca durant el postoperatori d'una operació ocular. Fou enterrada al Palau Reial de Tatoi (Grècia).
# Buddusò

Buddusò (sard Uddusò, gal·lurès Buddusò) és un municipi italià, dins de la Província de Sàsser. L'any 2007 tenia 4.035 habitants. Es troba a la regió de Montacuto. Limita amb els municipis d'Alà dei Sardi, Bitti (NU), Oschiri, Osidda (NU) i Pattada (SS).

## Administració

Llista d'alcaldes :
| Període | Identitat | Partit |
| 2005- | Giovanni Satta | Llista Cívica |

## Personatges il·lustres

* Clemente Biondetti, pilot d'automobilisme

## Enllaços externs

* Lloc web oficial de Buddusò Arxivat 2010-04-09 a Wayback Machine.
# Buitrago

Buitrago és un municipi espanyol ubicat a la província de Sòria, dins la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 59 | 49 | 57 | 55 |
# Bujor

Bujor - Бужор (rus) - és un khútor del krai de Krasnodar, a Rússia. Es troba entre la plana de ponent del Caucas occidental i la costa de la mar Negra. És a 10 km al sud-est d'Anapa i a 125 km a l'oest de Krasnodar.
Pertany a l'stanitsa d'Anàpskaia.
# Buka (Síria)

Buqa (àrab: بوقة, Būqa) fou una vila desapareguda de la Síria del nord. El nom, probablement d'origen siríac, voldria dir ‘mosquit’. Estava situada a les muntanyes Amanus (anomenades pels àrabs com Djabal al-Lukkam), no gaire lluny de Bayas, a la depressió de l'Amk i prop del llac d'Antioquia.
Existia quan la regió fou conquerida pels àrabs i va tenir certa importància en temps dels omeies. Muàwiya I hi va establir als zutt del Sind. Hixam ibn Abd-al-Màlik hi va construir una fortalesa. Al segle ix fou inclosa al territori dels Awàssim. El 949/950 fou assetjada pels romans d'Orient dirigits per Lleó Focas. Després va desaparèixer en circumstàncies desconegudes, i ja no s'esmenta en època de les Croades.
# Bullenhuus

Bullenhuus (en alemany Bullenhausen) és un antic municipi independent de la Baixa Saxònia al districte d'Harburg a Baixa Saxònia a Alemanya que fa fusionar l'1 de juliol de 1972 amb Seevetal. El 30 de juny de 2011 tenia 1272 habitants. Es troba a cavall entre la vall de l'Elba i el geest.

## Lloc d'interès

* El port esportiu

## Vegeu també

* Bullenhuser Kanal
* Escola del Bullenhuser Damm
# Bulletproof (pel·lícula de 1996)

Bulletproof és una pel·lícula estatunidenca dirigida per Ernest R. Dickerson, estrenada el 1996.

## Argument

El lladre Archie Oses (Adam Sandler) fa amistat amb el policia Jack Carter (Damon Wayans), que està sota la vigilància. Els dos forgen una forta amistat i, mentrestant, el policia no pot arribar al cap del lladre. Quan el policia es descobreix, comença un tiroteig. Els dos protagonistes es troben un davant l'altre. Tots dos estan apuntant les seves armes cap a l'altra, però el lladre és sorprès per una politja i dona un cop accidentalment al cap del seu amic. Jack se salva miraculosament i després d'una llarga rehabilitació, on conèixer la fisioterapeuta Tracie, que es convertirà en la seva companya, torna a treballar com a policia, però no vol sentir a parlar més de Moses. Aquest últim és detingut per la policia, mentre el cap vol matar el lladre, perquè ha portat a un policia fins al seu cau. Però Moses demana ser detingut per Carter, perquè ha traït la seva amistat. Mentre Carter està portant Moses en un avió, uns matons del cap intentar matar-lo. Moren tots els policies amb excepció dels dos protagonistes. També maten al pilot, però per sort Moses és capaç de guiar l'aeronau amb seguretat i se salva a si mateix i a Carter.

## Repartiment

* Adam Sandler: Archie Moses
* Damon Wayans: Rock Keats
* James Caan: Colton
* James Farentino: capità Jensen
* Kristen Wilson: Traci
* Allen Covert: detectiu Jones

## Vegeu també

* Bulletproof (pel·lícula de 1988)
Viccionari
# Burano

Burano és una illa de la llacuna veneciana, situada a 7 quilòmetres de Venècia, Itàlia, que es recorre en 40 minuts amb el vaporetto. La seva població actual ronda els 7.000 habitants. Destaquen les seves façanes de colors, així com l'església de Sant Martino i el seu campanile. L'illa és famosa per la producció de punta de fil, i és pàtria del compositor Baldassare Galuppi que dona nom a la via principal de l'illa.
# Burimi

Burimi o Istok (albanès: Burimi, serbi: Исток, transcrit: Istok) és una ciutat situada a la part nord-oest de Kosovo. El nom de la ciutat significa "est" o "brot" (primavera) en serbi. Malgrat la manca de dades oficials, la població del municipi ronda al voltant dels 65.000 habitants. És la capital del districte homònim, que reuneix la ciutat i els pobles dels afores.

## Enllaços externs
### Pro ONU

* OSCE:Perfil de Istog / Istok
# Bushy Park

Bushy Park és el segon major parc reial de Londres. Es troba al districte de Richmond upon Thames, al sud-oest de la capital britànica.
D'una superfície de 4,5 km², Bushy Park enllaça directament Hampton Court Palace i Hampton Court Park.

## Història

El lloc avui conegut amb el nom de Bushy Park, té 4000 anys: els primers vestigis arqueològics trobats daten de l'edat del bronze, però hi ha també indicis que demostren la utilització del parc a l'edat mitjana com a camp agrícola.
Quan Enric VIII va prendre el Hampton Court Palace al Cardenal Thomas Wolsey el 1529, va prendre també tres altres parcs que formen avui el Bushy Park: Hare Warren, Middle Park i el Bushy Park. Apassionat de la caça, hi va fer condicionar un terreny per als cérvols.
Els seus successors van afegir altres elements al marc pintoresc com el Longford River, un canal de 19 quilòmetres construït sota els ordres de Carles I per tal de fer arribar l'aigua fins a Hampton Court. Van ser aleshores construïts nombrosos ponts. Es construeixen també artèries com Chestnut Avenue. L'avinguda així com la font Aresthusa "Diana" han estat dissenyades per l'arquitecte Christopher Wren.
Durant la Primera Guerra Mundial, el parc era utilitzat per l'hospital canadenc. Durant la Segona Guerra Mundial, el General Dwight D. Eisenhower va utilitzar el parc per a organitzat el Dia D, primer dia del desembarcament de Normandia.

## Esport

Bushy Park acull avui equips esportius com el Teddington Rugby Club, el Teddington Hockey Club i quatre clubs de criquet com el Hampton Wick Royal Cricket Club.
# Busto Arsizio

Busto Arsizio és un municipi italià, situat a la regió de la Llombardia i a la província de Varese. L'any 2016 tenia 83.314 habitants.

## Personatges il·lustres

* Carlo Speroni (Busto Arsizio, 1895 – 1969), atleta
# Butte-Silver Bow

Butte és una ciutat de l'estat de Montana (Estats Units). És la seu del comtat de Silver Bow. L'any 1977, el govern de la ciutat i el comtat es van unir per a formar una entitat única passant a anomenar-se La ciutat i comtat de Butte-Silver Bow.
Segons el cens dels Estats Units de l'any 2000 la població de Butte és de 33.892 habitants.
En el seu màxim auge, entre finals del segle xix i al voltant de 1920, Butte era una de les ciutats més importants i amb més ràpid desenvolupament de l'oest nord-americà a causa de les seves mines de coure. En aquells dies, Butte comptava amb centenars de saloons i un famós barri vermell.
En l'actualitat Butte és l'única ciutat dels Estats Units on és legal la possessió i consum de begudes alcohòliques en el carrer.
L'aeroport de la ciutat és l'aeroport Bert Mooney, el codi del qual és BTM.

## Enllaços externs

* Web de la ciutat
* Web del Montana Standard, el diari local
# Buttrio

Buttrio (friülà Buri ) és un municipi italià, dins de la província d'Udine. L'any 2007 tenia 4.091 habitants. Limita amb els municipis de Manzano, Pavia di Udine, Pradamano i Premariacco. Comprèn les localitats de Caminetto (Cjaminet), Camino (Cjamin) i Vicinale (Visinâl)

## Administració

Llista d'alcaldes :
| Període | Identitat | Partit |
| 2004- | Tiziano Venturini | Llista cívica |